भीमा-कोरेगाँव मामले की आड़ में सरकार द्वारा मानवाधिकार प्रतिरोधकों की मनमानी गिरफ्तारी का यह दूसरा मामला है। पहले चक्र में पुणे पुलिस ने 5 समाजसेवकों को गिरफ्तार किया था। इन पाँचों मामलों में किसी को भी ज़मानत नहीं हुई है वहीं दूसरी तरफ दलितों पर हिंसा भड़काने का काम करने वाले दो दक्षिणपंथी नेता – शिव प्रतिष्ठान संस्थान के मनोहर उर्फ संभाजी भीडे या भीड़े गुरुजी और हिन्दू एकता (अघाड़ी) मंच के मिलिंद एकबोटे जिनके खिलाफ अनुसूचित जाति एवं अनुसूचित जनजाति (अत्याचार निरोधक) अधिनियम 1989 के तहत कार्यवाही हुई थी उन्हें जमानत मिल गई है।